Publication: Magyar Közlöny
Issue: MK-2011-108 (Year: 2011, Number: 108)
Era: contemporary
Section: biztonsági intézkedést igénylõ beszerzések sajátos szabályairól szóló 143/2004. (IV. 29.) Korm. rendeletben
Paragraph Index: 657

d) építési beruházás és szolgáltatás megrendelése esetében: da) a korábban megkötött szerzõdésben nem szereplõ, de elõre nem látható körülmények miatt az ott leírt építési beruházások, illetve szolgáltatások teljesítéséhez szükségessé vált kiegészítõ építési beruházás és szolgáltatás megrendelése szükséges az építési beruházás, illetõleg a szolgáltatás teljesítéséhez, feltéve, hogy a kiegészítõ építési beruházást és szolgáltatást mûszaki vagy gazdasági okok miatt az ajánlatkérõt érintõ jelentõs nehézség nélkül nem lehet elválasztani a korábbi szerzõdéstõl, vagy ha a kiegészítõ építési beruházás, szolgáltatás elválasztható az eredeti szerzõdés teljesítésétõl, de feltétlenül szükséges teljesítés befejezéséhez; db) olyan új építési munkák, illetve szolgáltatások esetében, amelyek attól az ajánlattevõtõl megrendelt munkák megismétlésébõl állnak, akinek, illetve amelynek ugyanaz az ajánlatkérõ már odaítélt egy korábbi szerzõdést, feltéve, hogy ezek az építési munkák, illetve szolgáltatások megfelelnek egy olyan alapprojektnek, amelyre az eredeti szerzõdést hirdetmény közzétételével indult meghívásos, tárgyalásos eljárást vagy versenypárbeszédet követõen ítélték oda.

Source: https://magyarkozlony.hu/hivatalos-lapok/6bdc1f4e6f811d70a0285737b4752a566d6e1d23/dokumentumok/c90ded8e90ae5c2961ce9faf9a6986ab47287ddd/letoltes